HU Az Európai Unió Hivatalos Lapja C 199/18

Értesítés a Kínai Népköztársaságból származó kristályos szilícium fotovillamos modulok és alapvető részeik (azaz elemek) Unióba érkező behozatalára vonatkozó hatályos dömpingellenes és kiegyenlítő intézkedéseket illetően: a mintában nem szereplő együttműködő vállalatokra megállapított vámtétel hatálya alá tartozó egyik vállalat névváltoztatása

(2018/C 199/09)

A Kínai Népköztársaságból származó kristályos szilícium fotovillamos modulok és alapvető részeik (azaz elemek) behozatala az (EU) 2017/367 bizottsági végrehajtási rendelettel (1), illetve az (EU) 2017/1570 végrehajtási rendelettel (2) módosított (EU) 2017/366 végrehajtási rendelettel (3) kivetett végleges dömpingellenes vám és kiegyenlítő vámok hatálya alá tartozik.

Három Kínai Népköztársaságban található olyan vállalat, amelyek esetében a kristályos szilícium fotovillamos modulok és alapvető részeik Unióba irányuló kivitelére a mintában nem szereplő együttműködő vállalatokra megállapított 36,2 %-os dömpingellenes vámtétel és 6,4 %-os kiegyenlítő vám alkalmazandó, arról tájékoztatta a Bizottságot, hogy az alábbiak szerint megváltoztatták nevüket.

A vállalatok annak megerősítését kérték a Bizottságtól, hogy a névváltoztatás nem befolyásolja a vállalatok azon jogát, hogy a korábbi néven alkalmazott vámtételben részesüljenek.

A Bizottság megvizsgálta a rendelkezésre bocsátott információkat, és megállapította, hogy a névváltoztatás semmilyen módon nem befolyásolja az (EU) 2017/367 végrehajtási rendelet, illetve az (EU) 2017/1570 végrehajtási rendelettel módosított (EU) 2017/366 végrehajtási rendelet megállapításait.

Ezért az (EU) 2017/366 végrehajtási rendelet 1. mellékletében, az (EU) 2017/367 végrehajtási rendelet I. mellékletében és az (EU) 2017/1570 végrehajtási rendelet mellékletében szereplő következő hivatkozás alatt:

Zhongli Talesun Solar Co. Ltd B922

a következő hivatkozás értendő:

Suzhou Talesun Solar Technologies Co., Ltd B922

A korábbiakban a Zhongli Talesun Solar Co. Ltd vállalathoz rendelt B922-es TARIC-kiegészítő kód alkalmazandó a Suzhou Talesun Solar Technologies Co., Ltd vállalatra.

Az (EU) 2017/366 végrehajtási rendelet 1. mellékletében, az (EU) 2017/367 végrehajtási rendelet I. mellékletében és az (EU) 2017/1570 végrehajtási rendelet mellékletében szereplő következő hivatkozás alatt:

Wuxi LONGi Silicon Materials Co. Ltd Xi’an LONGi Silicon Materials Corp. B897

a következő hivatkozás értendő:

Wuxi LONGi Silicon Materials Co. Ltd LONGi Green Energy Technology Co., Ltd B897

A korábbiakban együttesen a Xi’an LONGi Silicon Materials Corp. és Wuxi LONGI Silicon Materials Co. Ltd vállalatokhoz rendelt B897-es TARIC-kiegészítő kód alkalmazandó együttesen a LONGi Green Energy Technology Co., Ltd és Wuxi LONGi Silicon Materials Co. Ltd vállalatokra.

Az (EU) 2017/366 végrehajtási rendelet 1. mellékletében, az (EU) 2017/367 végrehajtási rendelet I. mellékletében és az (EU) 2017/1570 végrehajtási rendelet mellékletében szereplő következő hivatkozás alatt:

LERRI Solar Technology (Zhejiang) Co. Ltd B898

a következő hivatkozás értendő:

LONGi Solar Technology(Zhejiang)Co., Ltd B898

A korábbiakban a Lerri Solar Technology (Zhejiang) Co. Ltd vállalathoz rendelt B898-as TARIC-kiegészítő kód alkalmazandó a LONGi Solar Technology(Zhejiang)Co., Ltd vállalatra.

(1) HL L 56., 2017.3.3., 131. o.

(2) HL L 238., 2017.9.16., 22. o.

(3) HL L 56., 2017.3.3., 1. o.